| **Üldplaneeringu ülesanded (PlanS § 75 lg 1)** | | **Ida päästekeskuse ettepanek** | **Selgitus** | **Ettepanekuga arvestamine ÜP-s** |
| --- | --- | --- | --- | --- |
| 1 | transpordivõrgustiku ja muu infrastruktuuri, sealhulgas kohalike teede, raudteede, sadamate ning väikesadamate üldise asukoha ja nendest tekkivate kitsenduste määramine | Palume lisada:  Raudtee kaubajaam, kus seisavad tsisternid ja vagunid ohtlike ainetega planeeritakse linnast välja. | Reisijate ning linna elanike ohutuse tagamiseks on otstarbekas rajada kaubaveoks mõeldud  raudteejaam linnast välja. | Ettepanekuga ei saa arvestada, kuna Narva üldplaneering ei saa planeerida tegevusi KOV-i territooriumist väljapool. |
| 3 | tehnovõrkude ja -rajatiste üldise asukoha ja nendest tekkivate kitsenduste määramine | Palume lisada:  Tuletõrjeveevarustus lahendatakse ühisveevarustuse veetorustikul paiknevate hüdrantidega. Kohtades, kus  tuletõrjeveevarustust ei ole võimalik lahendada ühisveevarustuse torustike abil, tuleb see lahendada ehitise omanikul.  Lubatud on tuletõrjeveemahutite kavandamine nii hoonegruppidele ühiselt kui individuaalselt. Tuletõrjeveeks võib kasutada ka looduslikke ja tehislikke veekogusid, rajades veevõtukohtasid, kuivhüdrante või päästeautoga survestatavaid hüdrantidega torustikke. | Tuletõrjeveevarustuse planeerimisel on oluline, et kaetud oleks kogu linna haldusterritoorium. Oluline on, et veeallikast oleks võimalik vajalikus hulgas vett kätte saada. Vesi on oluline päästetöödeks (kustutusvee saamine), demineerimistöödeks (lõhkekehade kahjutuks tegemisel). | Leiame, et tuletõrjeveevarustuse teema on juba põhjalikult reguleeritud seadusega, seega ei ole otstarbekas dubleerida kehtivaid nõudeid üldplaneeringus.  LV hinnangul reguleerimist vajavad teemad on leitavad ptk 4.3.14.3 Tuletõrje veevarustus ja päästetegevuse korraldus. |
| 4 | olulise ruumilise mõjuga ehitise asukoha valimine | Palume lisada:  Üldplaneeringuga on tagatud sotsiaalmajade ehitamine/arendamine Narva linna eakatele elanikele, kes vajavad toetatud elamise teenust | Narva linna elanikkond vananeb ja järjest rohkem juhtub eakatel koduseid kukkumisõnnetusi.  Kukkunud eakas ei saa ise enam abi kutsuda ning õnnetustele reageeritakse siis, kui naaber annab Häirekeskusesse teada, et ei ole eakat naabrit näinud. | Sotsiaalmajad ei ole olulise ruumilise mõjuga ehitised VV määruse „Olulise ruumilise mõjuga ehitiste nimekiri“ (RT I, 06.10.2015, 6) mõistes.  Selgitame ÜP käsitlust: ÜP-ga otseselt ei määrata täpsete funktsioonidega hoonete asukohti. Üldplaneering annab võimaluse konkreetsele maa-alale juhtotstarvete või tingimuste kaudu erineva kasutusfunktsiooniga hoonete sh ka nt hooldekodude rajamiseks. Narva ÜP järgi saab hooldekodusid rajada ühiskondlike hoonete maa-alale, segakasutusega maa-alale, aga ka nt korterelamute maa-alale toetava otstarbena. KSH-s on samuti käsitletud hooldekodude/sotsiaalmajade teemat. |
| 5 | avalikus veekogus kaldaga püsivalt ühendatud või kaldaga funktsionaalselt seotud ehitise üldiste ehituslike  tingimuste ja asukoha määramine | Palume lisada:   1. n-ö Narva Veneetsia ehitiste seadustamine sh legaliseeritud kasutamine – omandisuhted;   Narva jõe veeskamiskohtade (slippide) asukoha määramine ja välja ehitamine | 1. Ehitusseadustikust tulenevat ohutuse   põhimõtet on võimalik tagada, kui ehitise ohutuses on vastavalt kehtivale õigusele veendutud s.t ehitised on seadustatud. Ehituslike nõuete täitmise eest vastutab reeglina ehitise omanik, mistõttu on oluline korrastada omandisuhted.   1. nõuetele vastavad veeskamiskohad aitavad   tagada päästetööde operatiivsust Narva jõel. | 1. Üldplaneering ei reguleeri omandit ja omandisuhteid. Üldplaneering on ruumiotsuste aluseks. 2. Olemasolevate ja uute rajatavate slippide asukohad on kantud planeeringu joonisele. |
| 7 | supelranna ala määramine | Palume lisada:  Kadastiku karjääri muutmine avalikuks supluskohaks. | Kadastiku karjäär on populaarne supluskoht, kuigi ei ole supelranna alana määratud. Veeõnnetuste ja uppumissurmade ennetamisele aitab kaasa, kui  supluskoht on ettevalmistatud ning valvatud. | Narva linnavalitsuse hinnangul ei saa Kadastiku järvesid muuta avalikuks supluskohaks, kuna järvede põhi ja selle serv ei sobi üldiseks kasutamiseks (on ohtlik). Turvalisuse suurendamiseks on ÜP seletuskirjas  lisatud tingimused traditsiooniliste ujumiskohtade arendamiseks sh ka Kadastiku järved ptk 4.3.10.7. |
| 18 | planeeringuala üldiste kasutus- ja ehitustingimuste, sealhulgas projekteerimistingimuste andmise aluseks olevate tingimuste, maakasutuse juhtotstarbe, maksimaalse ehitusmahu, hoonestuse kõrguspiirangu ja haljastusnõuete määramine | Palume lisada:  Soositakse aiamajade piirkondade ümberkujundamist elamu piirkondadeks koos vajaliku infrastruktuuri rajamisega | Ajavahemikul 01.01.2019-26.07.2022 on Narva aiamajade piirkondades toimunud 22 tulekahju, neist 2 kasutuseta hoones (1 hoone süüdatud 2 korda). Kokku on süütamisi 3.  Kahjuks on nimetatud statistikas ka 3 hukkunut. Hukkunutega sündmused: 1) 02.06.2019  suitsetamine voodis – 1 hukkunu; 2) 24.07.2021 süütamine – 2 hukkunut.  Märkimisväärne on, et **tulekahjusid on olnud aastaringselt** (vt lisa 1) s.t hooneid kasutatakse elamutena aastaringselt ning seetõttu on oluline aiamajade piirkondade ümberkujundamine elamu piirkondadeks koos vajaliku infrastruktuuri rajamisega. | Narva linnavalitsuse hinnangul ei ole linna arengu seisukohalt otstarbekas (kuna tegemist on kahaneva linnaga, kus eluruumide vajadus pigem väheneb) ja majanduslikult ka võimalik kõigi suvilapiirkondade ümberkujundamine elamupiirkondadeks. Küll aga annab ÜP võimaluse elamupiirkonnaks kujundada suvila piirkonnad, kuhu juba on rajatud või on lähikümnendil planeeritud rajada ühisvee- ja kanalisatsioonivõrk. |
| 23 | liikluskorralduse üldiste põhimõtete määramine | Palume lisada:  Parkimise ja hooviala liikluskorralduse lahendamisel tuleb pöörata tähelepanu ligipääsu tagamisele, võimaldamaks ligipääsu hoonetele operatiivsõidukitega (sh päästetehnikale, nagu redelautod, põhiautod, paakautod). -Jalgsi ja jalgrattaga liikumisalade planeerimisel arvestada operatiiv- ja mootorsõidukite  liikumisvõimaluste tagamisega. Hoovialade piiramist tõkkepuuga või muude füüsiliste liikumist takistavate meetmetega tuleb üldjuhul vältida. Kortermajade parkimiskohtade puuduste lahendamiseks rajatakse kortermajade piirkondadesse avalikud parkimisplatsid. | Kortermajade sõiduteedele pargitakse erasõidukid, mis takistavad päästeautode ligipääsu sündmuskohale või redelauto paigutamist tööasendisse kõrgustest päästetööde läbiviimiseks. Lahenduseks on parkimisalade suurendamine ja uute parkimisplatside ehitamine kortermajade piirkondadesse. | Üldplaneering üldise tasandi planeeringuna ei kavanda maakasutuse arengut täpsusastmes, kus on näha detailselt (era)parklate paiknemine. Küll aga on munitsipaalmaale kavandatud rajada lisaks olemasolevatele veelgi juurde avalikke parklaid (nt Rahu tänavale). Ka on ÜP seletuskirjas tingimused eramaadel sh kortermajade hoovialadel ja suvilate piirkonnas päästeautodele ligipääsu tagamise osas (vt ptk 4.3.13.1.6 ja 4.3.13.4). |
| 23¹ | kuritegevuse riske vähendavate tingimuste määramine | Palume lisada:  Kasutuseta hoonete lammutamine või kasutusele võtmine | Ajavahemikul 01.01.2019-25.07.2022 on Narvas olnud 47 kasutuseta hoone tulekahju. Kokku on kõnealusel perioodil olnud Narvas 171 tulekahju Seega 27%-i tulekahjudest on kasutuseta hoonetes. Nimetatud ehitistes ei saa tulekahjud tekkida muul  moel kui kellegi kuritegeliku tegevuse tõttu. | Üldplaneering määrab lammutatavate hoonete nimekirja (vt ptk 4.2 ja Lisa 5). |
| 24 | krundi minimaalsuuruse määramine | Palume lisada:  Krundi minimaalsuuruse määramisel tuleb arvestada, et hoonetevaheline kuja peab olema vähemalt kaheksa meetrit. Kui hoonetevaheline kuja on vähem kui kaheksa meetrit, piiratakse tule levikut ehituslike abinõudega. Kuja nõuet rakendatakse ka rajatisele, kui rajatis võimaldab tulelevikut. | Hoonetevahelist kuja mõõdetakse üldjuhul välisseinast. Kui välisseinast on üle poole meetri pikkuseid eenduvaid põlevmaterjalist osi, mõõdetakse kuja selle osa välisservast.  Ühe kinnistu piires võib lugeda üheks hooneks hoonetekompleksi, kui sellised hooned on samast tuleohutusklassist. Kui selliste hoonete kogupindala on TP3-klassi hoonete puhul suurem kui 400 ruutmeetrit ning TP2- ja TP1-klassi hoonete puhul suurem kui 800 ruutmeetrit, siis peab tule levikut takistama ehituslike abinõudega.  Naaberkinnistul paikneva I kasutusviisiga ühe ja kahe korteriga elamu ning abihoone puhul, kui ei ületata lõikes 4 esitatud piirväärtusi, peab:   1. tulelevik olema takistatud vähemalt 60 minuti jooksul, kui kuja on alla nelja meetri;   tulelevik olema takistatud vähemalt 30 minutit, kui kuja on neli kuni kaheksa meetrit. | ÜP koostajad on seisukohal, et üldjuhul seaduste ja määruste tekste üldplaneeringusse ümber ei kirjutata, sest ehitustegevus peab nendele vastama ka üldplaneeringust sõltumatult ning seda kontrollitakse ka ametnike poolt. Küll aga juhitakse seletuskirjas tähelepanu tuleohutuskujale suvilate tingimuste juures ptk 4.1.4.4, kuna suvilate ehitamisel on näha kõige rohkem isetegevust ning vaba ehitustegevust. |
| 26 | detailplaneeringu koostamise kohustusega alade või juhtude määramine | Palume lisada:   1. suurõnnetuse ohuga või ohtlikus   ettevõttes muudatuste tegemine, mis ei nõua planeerimisseadusest tulenevalt detailplaneeringut;   1. suurõnnetuse ohuga või ohtliku ettevõtte või nende ohualasse planeerimine, kui   tegemist ei ole tiheasutusaladega. |  | Juhime teie tähelepanu sellele, et tegelikult kogu Narva linna territoorium on detailplaneeringu koostamise kohustusega ala.  Leiame, detailplaneeringu menetlus on liigselt koormav ja ressursimahukas kõigile osapooltele. Seega juhul, kui teie kirjas mainitud ettevõttes muudatuste tegemine ei nõua planeerimisseadusest tulenevalt detailplaneeringu koostamist, tuleb ikkagi eelistada projekti koostamist võimalikult kaasataval viisil. Vajadusel koostatakse keskkonnamõjude hindamine (KMH) võimalike riskide kaalutlemise ja leevendamise eesmärgil. |
| 31 | muud käesolevas lõikes nimetatud ülesannetega seonduvad ülesanded | Palume lisada:  Üldplaneeringu keskkonnamõju strateegilise hindamise väljatöötamise kavatsuses tuleb riskide osas kajastada olemasolevad riskiallikad (käitised (ohtlikud ettevõtted ja B-kategooria suurõnnetuse ohuga ettevõte) ja nende ohualad, ohtlikud teelõigud ning raudteed ja muud sõlmed (ohtlike ainete vedu)), nende mõju hinnang olemasolevale ning sellega arvestamise põhjendus. |  | KSH aruandes ei kajastata olemasolevaid ohuallikaid, kuna nende osas planeeringulahendus ei muuda midagi. ÜP rakenduses on olemasolevate asukohad koos ohualadega kajastatud teema „Taustainfo“ all. Küll aga juhitakse planeeringus tähelepanu, et edasisel planeerimisel tuleb olemasolevate ohualadega arvestada. |